In die Veebedryf het dit ook nou ’n bepalende faktor geword en word algemeen aanvaar dat veeboere wat nie daadwerklike pogings gaan aanwend om hulself in hierdie verband te skool en in te rig nie, dit eersdaags moeilik gaan vind om te oorleef.
Die doelwit van ’n kommersiële veeboer behoort te wees om hulpbronne waaroor hy beheer het só te bestuur dat hy ’n kudde vroulike diere het wat aangepas is in sy omgewing en elke jaar ’n swaar kalf relatief tot die ma se gewig, speen.